OpenLLM-France/wikimedia huggingface dataset:
# Slava Metreveli

Slava Metreveli (Sotxi, 30 de maig de 1936 - Tbilisi, 7 de gener de 1998) fou un futbolista rus-georgià de la dècada de 1960.
Fou 48 cops internacional amb la selecció soviètica amb la qual participà en la Copa del Món de Futbol de 1962, 1966 i 1970.
Pel que fa a clubs, defensà els colors de Torpedo Moscou (1956–1962) i FC Dinamo Tbilisi (1963–1971).

## Referències

* ↑ RussiaTeam biography Arxivat 2020-10-06 a Wayback Machine. (rus)
* ↑ Weltfussball (alemany)
* ↑ Slava Metreveli a National-Football-Teams.com (anglès)
# Slatvina

Slatvina és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1246.
# Slaughterville

Slaughterville és un poble dels Estats Units a l'estat d'Oklahoma. Segons el cens del 2000 tenia 3.609 habitants.

## Demografia

Segons el cens del 2000, Slaughterville tenia 3.609 habitants, 1.279 habitatges, i 1.002 famílies. La densitat de població era de 36,6 habitants per km².
Dels 1.279 habitatges en un 39,2% hi vivien nens de menys de 18 anys, en un 63,2% hi vivien parelles casades, en un 11% dones solteres, i en un 21,6% no eren unitats familiars. En el 17,7% dels habitatges hi vivien persones soles el 5,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,78 i el nombre mitjà de persones que vivien en cada família era de 3,12.
Per edats la població es repartia de la següent manera: un 29,3% tenia menys de 18 anys, un 8,3% entre 18 i 24, un 30,4% entre 25 i 44, un 23,7% de 45 a 60 i un 8,3% 65 anys o més.
L'edat mediana era de 35 anys. Per cada 100 dones de 18 o més anys hi havia 100,9 homes.
La renda mediana per habitatge era de 35.815 $ i la renda mediana per família de 39.458 $. Els homes tenien una renda mediana de 32.359 $ mentre que les dones 19.583 $. La renda per capita de la població era de 14.511 $. Entorn de l'11,1% de les famílies i el 12,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Slaughterville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Slaughterville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Supercopa d'Espanya de bàsquet de 2007

La Supercopa espanyola de bàsquet 2007 es va disputar al Bizkaia Arena, a Bilbao. Els equips participants van ser:
* Iurbentia Bilbao - equip organitzador
* Reial Madrid - Campió de la Lliga ACB 2006/07
* Regal FC Barcelona - Campió de la Copa del Rei de bàsquet 2007
* TAU Vitòria - 3r a Lliga ACB 2006/07

## Quadre resum

| Semifinals | Semifinals | | | Final | Final |
| 28 de setembre - Bilbao | 28 de setembre - Bilbao | 28 de setembre - Bilbao | 28 de setembre - Bilbao | 28 de setembre - Bilbao | 28 de setembre - Bilbao |
| Reial Madrid | 82 | |
| TAU Ceràmica | 83 | |
| | | | | 29 de setembre - Bilbao | 29 de setembre - Bilbao |
| | | | | Iurbentia Bilbao | 73 |
| | | | | TAU Ceràmica | 85 |
| 28 de setembre - Bilbao | 28 de setembre - Bilbao | | |
| Iurbentia Bilbao | 74 | | |
| Regal FC Barcelona | 67 | | | |

### Semifinals

| 28 de setembre del 2007, 19:00 |
| 28 de setembre del 2007, 19:00 | Reial Madrid Pts. Bullock 27 Reb. Hervelle 8 Ass. Bullock 3 | 82-83 | TAU Vitòria Pts. Prigioni 20 Reb. McDonald 6 Ass. Prigioni 5 | Bizkaia Arena, Bilbao Joan Carles Mitjana Miguel Ángel Pérez Pérez Vicente Bultó |
| 28 de setembre del 2007, 21:30 |
| 28 de setembre del 2007, 21:30 | Iurbentia Bilbao Pts. Huertas 16 Reb. Weis 6 Ass. Huertas 4 | 74-67 | Regal FC Barcelona Pts. Lakovic 23 Reb. Ilyasova 9 Ass. Sánchez 8 | Bizkaia Arena, Bilbao Juan Carlos Arteaga Jose Ángel Martín Bertrán Daniel Hierrezuelo |

### Final

| 29 de setembre del 2007, 20:00 |
| 29 de setembre del 2007, 20:00 | Iurbentia Bilbao Pts. Huertas 18 Reb. Pasalic 6 Ass. Salgado 4 | 73-85 | TAU Vitòria Pts. Rakocevic 23 Reb. Splitter 7 Ass. Prigioni 7 | Bizkaia Arena, Bilbao Juan Carlos Arteaga Francisco de la Maza Daniel Hierrezuelo |
# Pè a Corsica

Pè a Corsica (en cors 'Per Còrsega') és un partit polític nacionalista cors de França, que reclama més autonomia per Còrsega. De fet, es tracta d'una coalició (liderada per l'autonomista Gilles Simeoni) dels dos partits nacionalistes corsos actius a l'illa; és a dir, l'autonomisme moderat Femu a Corsica i el nítidament independentista Corsica Libera (que van obtenir un 17,62% i un 7,73% dels vots en la primera volta de les eleccions regionals de França de 2015, respectivament). L'aliança es va renovar per les eleccions territorials de 2017.

## Referències

* ↑ «Voici les 51 noms de la liste "Per a Corsica"» (en francès). Corse Matin. Arxivat de l'original el 13 de gener 2016. [Consulta: 5 desembre 2017].
* ↑ «Gilles Simeoni vainqueur des territoriales 2015 : liesse à Ajaccio - Corse Matin». Arxivat de l'original el 2017-07-29. [Consulta: 5 desembre 2017].
* ↑ Territoriales : le nationaliste Gilles Simeoni, nouvel homme fort de la Corse - Corse Via Stella
* ↑ «Presentazione di a lista « Pè a Corsica » - Femu a Corsica». Arxivat de l'original el 2016-01-28. [Consulta: 5 desembre 2017].
* ↑ Eleccions regionals i de les assemblees de Còrsega, Guyana i Martinica de 2015 - Resultats de la regió en primera i segona volta - Ministeri d'Interior Francès, (en francès)
* ↑ «Élections territoriales en Corse : ce qu'il faut savoir avant le scrutin du 3 décembre» (en francès). Agence France-Presse. Ludovic Galtier, 02-12-2017. [Consulta: 5 desembre 2017].
# Queixans

Queixans és l'entitat de població més gran del municipi de Fontanals de Cerdanya, a la Baixa Cerdanya. Destaca com a punt de referència entre Alp i Puigcerdà, amb un baixador abandonat a la línia Ripoll-Puigcerdà.
Darrerament ha crescut molt, incloent diverses urbanitzacions de cases aparellades i blocs d'apartaments de muntanya, fins a triplicar la mida del nucli antic.
El 2005 tenia 169 habitants.
El 2019 tenia 171 habitants.

## Referències

* ↑ «Municipi de Fontanals de Cerdanya.». Idescat, 01-01-2019. [Consulta: 25 abril 2020].
# P̣ait

P̣ait, (en amhàric ጰይት) és la vint-i-dosena lletra de l'alfabet amhàric, que representa el so /pʼ/.

## Història

Aquesta lletra (ጰ) prové de la lletra ጸ, la qual prové del caràcter sud-aràbic 𐩮, el qual prové del jeroglífic egipci M22.
| M22 | Ṣad | Ṣädäy | P̣ait |
| 𓇑 | 𐩮 | ጸ | ጰ |

## Ús

L'alfabet amhàric és una abugida on cada símbol correspon a una combinació vocal + consonant, és a dir, hi ha un símbol bàsic al qual s'afageiexen símbols per marcar la vocal. Les modificacions de la lletra ጰ (p̣ait) són les següents:
| p̣ä [p̣ə] | p̣u | p̣i | p̣a | p̣e | p̣ə [p̣ɨ], ∅ | p̣o | p̣ʷa |
| ጰ | ጱ | ጲ | ጳ | ጴ | ጵ | ጶ | ጷ |

## Fonts Unicode

* Per poder veure els caràcters amhàrics pot ser necessari instal·lar les fonts unicode.
* Per poder veure els caràcters sud-aràbics pot ser necessari instal·lar les fonts unicode.
* Per poder veure els jeroglífics egipcis pot ser necessari instal·lar les fonts unicode

## Vegeu també

* Alfabet amhàric
* Alfabet sud-aràbic
* Sade
* Abugida
# Subprefectura de Nemuro

La Subprefectura de Nemuro (根室振興局, Nemuro-shinkō-kyoku) és una subprefectura de Hokkaido, al Japó. La seua capital i municipi més poblat és la ciutat de Nemuro. Actualment i des de la fi de la Segona Guerra Mundial, part de la subprefectura es troba sota ocupació russa.

## Geografia

La subprefectura es troba al nord-est de l'illa de Hokkaido i limita al sud amb la subprefectura de Kushiro i a l'est amb la subprefectura d'Okhotsk. Al nord limita amb la mar d'Okhotsk, a l'oceà Pacífic. El territori de la subprefectura inclou tant municipis a l'illa principal com alguns altres a illes més xicotetes, aquestes ocupades per Rússia des de la fi de la segona guerra mundial.

### Municipis

Subprefectura de Nemuro (2019) :

## Història

* 1897: Es creen les subprefectures de Nemuro i Shana.
* 1903: Les subprefectures de Nemuro i Shana es fusionen formant la subprefectura de Nemuro.
* 1945: L'exèrcit soviètic ocupa les illes del nord de la subprefectura.
* 1951: El govern del Japó renuncia a una part de la subprefectura de Nemuro, en concret a les illes més septentrionals de l'arxipèlag Kuril, amb la signatura del tractat de San Francisco.
* 2010: Degut a la reforma administrativa duta a terme pel govern de Hokkaidō a totes les subprefectures, la subprefectura canvia la seua denominació oficial, tot i que no perd territori, romanent inalterable.
* 2018: Els governs del Japó i Rússia reprenen les conversacions sobre els territoris del nord.

## Demografia

Evolució demogràfica :
| 1950 | 1960 | 1970 | 1980 | 1990 | 2000 | 2010 | 2020 |
| 69.733 | 94.855 | 97.513 | 99.131 | 92.224 | 86.493 | 80.576 | 74.058 |

## Referències

* 1 2 3 4 5 6 Municipi sota ocupació russa
# Rafael Santandreu

Rafael Santandreu és un psicòleg català nascut al barri d'Horta de Barcelona. L'any 2011 va publicar el seu llibre "L'art de no amargar-se la vida". L'any 2014 va publicar "Les ulleres de la felicitat". Es caracteritza per un llenguatge planer i l'ús de neologismes de pròpia creació com "terribilitis", "necessititis" o "bastantitat". El 2017 va publicar "Ser feliç a Alaska". Els seus darrers llibres són "No hi ha res tan terrible" (2018), "Sense por" (2021), "El mètode per viure sense por" i "No facis muntanyes de grans de sorra" (2024).

## Obres

* Escuela de felicidad (2014)
* L'art de no amargar-se la vida: Les claus del canvi psicològic i la transformació personal (2018)
* Les ulleres de la felicitat: Descobreix la teva fortalesa emocional (2022)
* Ser feliç a Alaska: Ments fortes contra vent i marea (2016)
* Sense por: El mètode comprovat per superar l'ansietat, les obsessions, la hipocondria i qualsevol temor irracional (2021)
* El mètode per viure sense por: Com han superat milers de persones l ansietat, el toc, la hipocondria i qualsevol por irracional (2023)
* No facis muntanyes de grans de sorra: Reeducar la ment per a la felicitat (2024)

## Referències

* ↑ «Rafael Santandreu: "En la renuncia está el camino de la felicidad"» (en castellà). ELMUNDO.
* ↑ «Web oficial de Rafael Santandreu. Medios.» (en espanyol), 25-05-2014. Arxivat de l'original el 2020-08-07. [Consulta: 25 maig 2014].
* ↑ «Rafael Santandreu: "Ser infiel es la cosa más normal del mundo"». [Consulta: 20 desembre 2017].
* ↑ «Rafael Santandreu: «Una mente feliz es una mente de preferencias, no de exigencias»» (en castellà). La Voz de Galicia, 04-04-2017.
* ↑ «Els consells de Rafael Santandreu per superar l'ansietat, el TOC i les pors». elnacional.cat, 11-07-2021 [Consulta: 20 març 2022].
* ↑ EL METODE PER VIURE SENSE POR (edición en catalán) (castellà)
* ↑ NO FACIS MUNTANYES DE GRANS DE SORRA (I TOT SÓN GRANS DE SORRA) (edición en catalán) (castellà)
# Songarh

Songarh (originalment Sonpuri) fou un estat tributari protegit de l'agència de Kathiawar, prant de Gohelwar, presidència de Bombai. Està format per un sol poble amb 3 tributaris independents. Superfície 3 km² i població el 1991 de 1.181 habitants. Els ingressos estimats eren de 200 lliures de les quals 50 eren pagades com a tribut al Gaikwar de Baroda i 6 al nawab de Junagarh. La població de Songgarh està situada a 30 km a l'oest-sud-oest de Bhaunagar; una estació civil propera britànica pagava un tribut als giràsies de 30 lliures. En aquesta estació residia el subagent polític i el seu ajudant.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Sotsvegueria de Berga

Sotsvegueria de Berga :
| ← segle XIV — 1716  → ||
| Període històric | Edat mitjana - Edat Moderna |
| • Establiment | segle XIV |
| • Decrets de Nova Planta | 1716 |
La Sotsvegueria de Berga o Vegueria de Berga és una antiga demarcació administrativa creada al segle xiii, com a vegueria, pel casal de Barcelona i un segle més tard esdevingué una sotsvegueria depenen de la Vegueria del Bages. La sotsvegueria comprenia la comarca del Berguedà, com a centre la ciutat de Berga. El 1370 tenia censats 521 focs, dels quals 19 pertanyien a clergues, 5 a militars i 497 eren laics.

## Referències

* ↑ «sotsvegueria de Berga | enciclopèdia.cat». [Consulta: 7 novembre 2018].
# Quercus dilatata

Quercus dilatata és una espècie de roure que pertany a la família de les fagàcies i està dins de la secció dels roures blancs del gènere Quercus.

## Descripció

Quercus dilatata és un gran roure perennifoli que pot arribar a fer 20 m d'alçada. El seu tronc fa 2-3 m de diàmetre. L'escorça és de color marró fosc gris, arrugada, exfoliant en escates longitudinals, les branques i els brots són pubescents en un primer moment, arribant a ser glabres. Les gemmes són ovalades, punxegudes i primes. Les fulles fan 3-7 x 2,5-4 cm glabres i llustroses gris amunt, obovales o oblongolanceolades, punxegudes, base arrodonida o cordada, coriàcies, marge dentat, amb 4-9 dents a cada costat, de vegades del tot, amb 8-12 venes parells, primes, es bifurquen i reticulades; i el pecíol fa 0,5-1 cm. El període de floració és entre abril i maig i els seus fruits surten al cap de 16-18 mesos més tard, a l'hivern. Les flors masculines en aments de 4-8 cm, caiguts i fluixos. Les glans fan 2-2,5 cm de llarg, 1,6-1,8 cm de diàmetre, subsèssils, punxegudes i mucronades, glabres, de color marró en la maduresa, estan tancades per una tassa 1/3 o 1/2, amb escales adpreses pubescents i que maduren al cap de a 2 anys.

## Distribució i hàbitat

Quercus dilatata és un arbre resistent que creix a l'Afganistan, al Pakistan i a l'Himàlaia temperat des del Caixmir fins al Nepal, a les valls seques interiors de l'Himàlaia, entre els 1800 i 3000 m; normalment gregari i sovint associat amb el pi de l'Himàlaia.

## Taxonomia

Quercus dilatata va ser descrita per Michele Tenore i publicat a Prodromus Systematis Naturalis Regni Vegetabilis 16(2): 41, a l'any 1864.

### Etimologia

Quercus: nom genèric del llatí que designava igualment al roure i a l'alzina.
dilatata: epítet llatí que significa "expandida".

## Subespècies i varietats

S'hibrida amb Quercus leucotrichophora: Q. x parkeri (A. Camus).

## Referències

* 1 2 3 4 Nasir, Yasin. Stewart Herbarium. Flora of West Pakistan: Fagaceae (en anglès). 104, 1976, p. 8 [Consulta: 9 juny 2020].
* ↑ «Quercus dilatata». Tropicos.org. Missouri Botanical Garden. [Consulta: 30 maig 2020].
* ↑ A Epítets Botànics
* ↑ «Dictionary of Botanical Epithets |dicarpus - dioicus» (en anglès), 2019. [Consulta: 13 febrer 2023].
# Quercus diversifolia

Quercus diversifolia, és una espècie de roure que pertany a la família de les fagàcies i està dins de la secció dels roures blancs.

## Descripció

És un petit roure que creix menys de 3 m d'alçada, amb un tronc poques vegades recte i cobert d'una escorça fosca, arrugada. Té moltes branques alternes que es ramifiquen de nou, i multitud de fulles aovades molt senceres de 38,10 mm de llarg, i altres grans, amb dents gruixudes a la part superior cap a la punta. Totes són verdes i llises i sense pèls a la part superior, borroses i groc-fosques a la part inferior. Els seus pecíols tenen poc més d'una línia i dos estípules, oblongues, escarioses, vermelloses, que cauen fàcilment, més amples per dalt que a la base. Els fruits estan asseguts en nombre de quatre o cinc cap a l'extremitat d'un peduncle comú filiforme, d'unes dues polzades i axil·lar. Els calzes són globosos com grans pèsols, coberts de petites escates, i en ells hi ha les glans que amb prou feines superen en longitud.

## Distribució

Creix a centreamèrica i nord-est de Mèxic.

## Sinonímia

* Quercus ambigua Bonpl.
* Quercus bonplandiana Sweet (Il·legítim)
* Quercus tomentosa var. diversifolia (Née) A.DC.

## Referències

* ↑ Anales de ciencias naturales (Volum 3) (castellà)
* ↑ The Plant List
# Tallanassos petit

El tallanassos petit (Onychogomphus forcipatus) és una espècie d'odonat anisòpter de la família Gomphidae.

## Descripció

Els adults assoleix els 60 mil·límetres de llargada. El seu cicle de vida dura entre 3 i 5 anys. Els ulls d'Onychogomphus forcipatus estan molt separats i són de color gris verd. Les dues línies negres als costats del tòrax són relativament estretes i toquen la línia mitjana.
Té una línia groga al vèrtex i dues cel·les per sobre del triangle anal. L'abdomen dels mascles està equipat amb tres ganxos de grans dimensions (apèndixs anals). Els cercoides poden ser foscos i tenen una dent subterminal.

## Hàbitat

Viuen prop d'aigües corrents i llacs de juny a setembre.

## Distribució

Aquesta libèl·lula força comuna i estesa està present a la major part d'Europa.
És una espècie present a Catalunya i a la península Ibèrica.

## Subespècies

* Onychogomphus forcipatus var. albotibialis Schmidt, 1954
* Onychogomphus forcipatus var. forcipatus (Linnaeus, 1758)
* Onychogomphus forcipatus var. unguiculatus (Vander Til·ler, 1820)

## Galeria

* Mascle
* Femella
* Detall ulls
* Detall línies tòrax
* Detall cap i tòrax
* Cercoides
* Exúvia

## Referències

* ↑ «Cercaterm | TERMCAT». [Consulta: 6 novembre 2021].
* ↑ «Oxygastra, grup d'estudi dels odonats de Catalunya». [Consulta: 5 gener 2016].
* ↑ «Biodiversidad Virtual». [Consulta: 5 gener 2016].

## Enllaços externs

* Fauna Europaea Arxivat 2019-04-21 a Wayback Machine.
* Ghmahoney.org
* Referència UICN: espècie Onychogomphus forcipatus
# Svetlice

Svetlice és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1494.
# Svetlograd

Svetlograd (en rus Светлоград) és una ciutat del krai de Stàvropol (Rússia).
Evolució demogràfica :
| 1959 | 1970 | 1979 | 1989 | 2000 | 2002 | 2005 | 2007 | 2010 |
| 24 300 | 30 900 | 33 600 | 37 200 | 40 400 | 39 370 | 30 500 | 39 400 | 38 520 |
# Svetlogórskoie

Svetlogórskoie - Светлогорское (rus) - és un poble del krai de Krasnodar, a Rússia. És a la zona septentrional del Caucas occidental, a 5 km al sud-oest d'Abinsk i a 61 km al sud-oest de Krasnodar. Pertanyen a aquest poble la stanitsa d'Erivànskaia i el khútor d'Erivanski.
# Tamsica

Tamsica és un gènere d'arnes de la família Crambidae.

## Taxonomia

* Tamsica floricolans (Butler, 1883)
* Tamsica geralea (Meyrick, 1899)
* Tamsica homodora (Meyrick, 1899)
* Tamsica hyacinthina (Meyrick, 1899)
* Tamsica hydrophila (Butler, 1882)
* Tamsica oxyptera (Meyrick, 1888)

## Referències

* ↑ «GlobIZ search». Global Information System on Pyraloidea. [Consulta: 2 febrer 2019].

## Enllaços externs

* Natural History Museum Lepidoptera genus database
# Teatre del Prado Catalán

«Teatre del Prado Catalán» té aquests significats:
* Teatre del Prado Catalán del Passeig de Gràcia amb cantonada el carrer de Casp
* Teatre del Prado Catalán de la Plaça de Lesseps
# Teatre del Raval

El Teatre del Raval fou un espai teatral situat dins les dependències de l'Església del Carme, al carrer de Sant Antoni Abat, 12-16 del Raval de Barcelona.
El Setembre de 2024 decidí tancar segons van comunicar a les seves xarxes socials i espectadors.

## Referències

* ↑ VilaWeb, El Teatre del Raval abaixa el teló després de 17 anys, per manca d’ajudes públiques, 17-09-2024

## Enllaços externs

* Teatre del Raval - Lloc web oficial
# SpiderTech-C10

El SpiderTech-C10, (codi UCI: SPI) va ser un equip ciclista professional canadenc que competí de 2008 a 2012. De 2008 a 2010 va tenir categoria Continental i els següents dos anys Continental professional.

## Principals victòries

* Gran Premi dels Marbrers: Kevin Lacombe (2010)
* Univest Grand Prix: Ryan Roth (2011)
* Gran Premi de la vila de Zottegem: Svein Tuft (2011)
* Tro Bro Leon: Ryan Roth (2012)
* Tour d'Elk Grove: François Parisien (2012)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Classificacions UCI

L'equip participa en les proves dels circuits continentals i principalment en les curses del calendari de l'UCI Amèrica Tour. Aquesta taula presenta les classificacions de l'equip als circuits, així com el seu millor corredor en la classificació individual.
UCI Amèrica Tour
| Temporada | Classificació per equips | Millor ciclista en la classificació individual |
| 2008 | 17è | Ryan Roth (67è) |
| 2009 | 4t | Kevin Lacombe (20è) |
| 2010 | 2n | Ryan Roth (34è) |
| 2011 | 6è | Svein Tuft (21è) |
| 2012 | 9è | François Parisien (7è) |
UCI Europa Tour
| Temporada | Classificació per equips | Millor ciclista en la classificació individual |
| 2010 | 62è | Guillaume Boivin (174è) |
| 2011 | 48è | Svein Tuft (159è) |
| 2012 | 33è | Guillaume Boivin (47è) |
UCI Oceania Tour
| Temporada | Classificació per equips | Millor ciclista en la classificació individual |
| 2010 | 10è | Guillaume Boivin (14è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles a memoire-du-cyclisme.eu
* Plantilles i resultats 1 a firstcycling.com
* Plantilles i resultats 2 a firstcycling.com
* Plantilles i resultats 3 a firstcycling.com
* Plantilles i resultats a cyclebase.nl
# Spider Webb

Travis "Spider" Webb (Joplin (Missouri), 8 d'octubre del 1910 - McMinnville, Oregon, 27 de gener del 1990) va ser un pilot estatunidenc de curses automobilístiques. Webb va córrer a la Champ Car a les temporades 1948-1954 incloent-hi la cursa de les 500 milles d'Indianapolis d'aquests anys (menys l'edició de 1951).

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1948 | 51 | 30 | 125.545 | 12 | 27 | 27 | 0 | Pèrdua d'oli |
| 1949 | 37 | 26 | 127.002 | 26 | 33 | 0 | 0 | Transmissió |
| 1950 | 21 | 14 | 129.748 | 26 | 20 | 126 | 0 | A 9 voltes |
| 1952 | 48 | 29 | 135.962 | 11 | 22 | 162 | 0 | Pèrdua d'oli |
| 1953 | 62 | 18 | 136.168 | 17 | 19 | 166 | 0 | Pèrdua d'oli |
| 1954 | 65 | 29 | 137.979 | 26 | 30 | 104 | 0 | Pèrdua d'oli |
| Totals | Totals | Totals | Totals | Totals | Totals | 585 | 0 | |
| Curses | 6 |
| Poles | 0 |
| Voltes líder | 0 |
| Victòries | 0 |
| Top 5 | 0 |
| Top 10 | 0 |
| Retirades | 5 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitats pel campionat de la F1.
Spider Webb va participar en 4 curses de F1, debutant al Gran Premi d'Indianapolis 500 del 1950.

### Palmarès a la F1

* Participacions: 4
* Poles: 0
* Voltes Ràpides: 0
* Victòries: 0
* Pòdiums: 0
* Punts vàlids per la F1: 0
# Ras al-Far'a

Ras al-Far'a (àrab: راس الفارعة, Raʾs al-Fārʿa) és una petita vila palestina de la governació de Tubas, al nord de Cisjordània, situada a 5 kilòmetres al sud-oest de Tubas. Segons l'Oficina Central Palestina d'Estadístiques, la vila tenia 701 habitants a mitjans de 2006. Les instal·lacions sanitàries per a Ras al-Far'a es troben a Tammun i al proper camp de refugiats d'al-Far'a.

## Referències

* ↑ Projected Mid -Year Population for Tubas Governorate by Locality 2004- 2006 Arxivat 2008-04-24 a Wayback Machine. Palestinian Central Bureau of Statistics
* ↑ Health care Facilities Jenin/Tubas Governorate

## Enllaços externs

* Ras al-Far'a Village Profile. Applied Research Institute - Jerusalem, (ARIJ), February, 2006
* Ras al Far'a (Fact Sheet), ARIJ, February, 2006